AMA โรดโชว์ ตลาดหลักทรัพย์ฯนักลงทุนร่วมฟังข้อมูลล้นหลาม
AMA ปิดท้ายโรดโชว์ ตลาดหลักทรัพย์ฯ หวังนำเสนอข้อมูลรายละเอียดหลักทรัพย์แก่นักลงทุนเพื่อเข้าจดทะเบียนในตลาดหลักทรัพย์เอ็ม เอ ไอ (mai) โดยมีนักลงทุนสนใจเข้าร่วมฟังข้อมูลอย่างล้นหลาม
28 พ.ย. 2559


นายพิศาล รัชกิจประการ (คนที่ 4 จากขวา) กรรมการผู้จัดการ นายศักดิ์ชัย รัชกิจประการ (คนที่ 3 จากซ้าย) ผู้ช่วยกรรมการผู้จัดการ บริษัท อาม่า มารีน จำกัด (มหาชน) หรือ AMA ผู้ประกอบธุรกิจให้บริการขนส่งสินค้าเหลวทางเรือ และให้บริการขนส่งสินค้าเหลวทางรถ นำเสนอข้อมูลรายละเอียดหลักทรัพย์แก่นักลงทุนเพื่อเข้าจดทะเบียนในตลาดหลักทรัพย์เอ็ม เอ ไอ (mai) โดยมีนางสาวศศิธร ชาครานนท์ (คนที่ 1 จากซ้าย) ที่ปรึกษาอาวุโส นายอมร พิริยะแพทย์สม (คนที่ 2 จากซ้าย) ผู้อำนวยการ บริษัท เซจแคปปิตอล จำกัด ในฐานะที่ปรึกษาทางการเงินพร้อมด้วย นางสาวพัชพร สรรคบุรานุรักษ์ (คนที่ 2 จากขวา) กรรมการผู้จัดการ ฝ่ายวาณิชธนกิจ บริษัทหลักทรัพย์ เคจีไอ (ประเทศไทย) จำกัด (มหาชน) ในฐานะแกนนำในการจัดจำหน่ายหุ้น ได้นำเสนอข้อมูลต่อนักลงทุน เพื่อเสนอขายหุ้นสามัญเพิ่มทุนให้กับประชาชนเป็นครั้งแรก (IPO) จำนวน 108 ล้านหุ้น มูลค่าที่ตราไว้หุ้นละ 0.50 บาท โดยมี นายประพันธ์ เจริญประวัติ (คนที่ 4 จากซ้าย) ผู้จัดการตลาดหลักทรัพย์ เอ็ม เอ ไอ (mai) ร่วมเป็นเกียรติในงาน ณ หอประชุมศุกรีย์ แก้วเจริญ (SET Hall) ตลาดหลักทรัพย์แห่งประเทศไทย เมื่อเร็ว ๆ นี้ 